Baja California
Ti Baja California[note 1] (Panangibalikas nga Espaniol: [ˈbaxa kaliˈfoɾnja] (dengngen)), (Ilokano: Akinbaba a California), opisial a ti Nawaya ken Naturay nga Estado ti Baja California (Espaniol: Estado Libre y Soberano de Baja California), ket ti maysa nga estado idiay Mehiko. Daytoy ti akin-anianan unay ken akinlaud unay kadagiti 32 a Pedral nga Entidad ti Mehiko. Sakbay a nagbalin nga estado idi 1952, ti lugar ket ammo idi a kas ti Amianan a Teritorio ti Baja California (El Territorio Norte de Baja California). Daytoy ket addaan iti kalawa iti 70,113 km2 (27,071 sq mi), wenno 3.57% iti masa ti daga ti Mehiko ken mangbukel iti akin-amianan a kagudua ti Peninsula ti Baja California, iti amianan ti maika-28 a paralelo, ken ti adda iti taaw nga Isla Guadalupe. Ti nangruna a daga a paset ti estado ket beddengan iti laud babaen ti Taaw Pasipiko, iti daya babaen ti Sonora, ti estado ti Estados Unidos ti Arizona, ken ti Golpo ti California (ammo pay a kas ti "Baybay ti Cortez"), ken iti abagatan babaen ti Baja California Sur. Ti akin-amianan a patinggana ket ti estado ti Estados Unidos ti California.
Dagiti nota[urnosen | urnosen ti taudan]
- ^ Sagpaminsan a di pormal a tinawtawagan a kas Baja California Norte (Amianan nga Akinbaba a California) tapno mailasin manipud iti Peninsula ti Baja California, a pakapormaan daytoy iti akin-amianan a kagudua, ken ti Baja California Sur, ti kaariping nga estado a mangsakop iti akin-abagatan a kagudua ti peninsula. Bayat a daytopy ket nasayaat a napundar a termino para iti akin-amianan a kagudua ti Peninsula ti Baja California, nupay kasta, ti pannakausarna ket saan a husto, gapu ta ti Baja California Norte ket saan pay nga adda akas politikal a pannakaidasig para iti estado, teritorio, distrito wenno rehion.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Dagiti midia a mainaig iti Baja California iti Wikimedia Commons
Pakaammo ti panagbiahe idiay Baja California manipud iti Wikivoyage (iti Ingles)
- Heograpiko a datos a mainaig iti Baja California iti OpenStreetMap
Dagiti siudad[urnosen | urnosen ti taudan]
Addaan ti Amianan a Baja California kadagiti 5 a siudad.
spa_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn